திருச்சி மாவட்டம் அரியலூர் பகுதியில் சுண்ணாம்புக் கற்பாறைகள் ஏராளமாகப் புதைந்து கிடப்பதால் சிமெண்ட் உற்பத்திக்கு அது மிகவும் ஏற்ற இடமாக இருப்பதை 1930 – களிலேயே கண்டறிந்த டால்மியா நிறுவனம், அரியலூரிலிருந்து 24 கிலோ மீட்டர் தொலைவில் தனது தொழிற்சாலையை நாற்பதுகளின் தொடக்கத்தில் நிறுவியது. அந்தக் காலகட்டத்தில் அரியலூர் இப்போதிருப்பதைவிட மிகச் சிறிய ஒரு சிற்றூராகத்தான் இருந்திருக்கும். எனில் டால்மியா சிமென்ட் தொழிற்சாலை நிறுவப்பட்ட கிராமப்புறம் எந்த நிலையில் இருந்திருக்கும் என்பதை விவரிக்கத் தேவையில்லை. தொழிற்சாலை அமைந்த சுற்று வட்டார கிராமங்கள் கல்லக்குடி, பழங்காநத்தம் முதலானவை.